L'agència estava domiciliada en un pis d'aquest bloc de l'avinguda de Lluís Companys FOTO: Google Maps\nLa propietària de l'agència va desaparèixer després de no tornar els diners a una vintena de parelles que no van viatjar\nper Bernat Bella 22 de gener de 2020\nMeritxell Capdevila i Marc Clivillé es van casar l'any 2019 i van contractar el viatges de noces a Canadà i a les Bahames amb una agència de Sant Cugat del Vallès, G&M Viatges. Van pagar per avançat la totalitat de l'import, 7.500 euros. Un cop arribat el moment de viatjar, la propietària de l'agència els va insistir que no realitzessin el viatge per motius de salut de la Meritxell i es va comprometre a realitzar tots els tràmits amb l'asseguradora per recuperar els diners. Uns tràmits que no va dur a terme i la parella es va quedar sense els diners i sense el viatge.\nÉs un de la vintena de casos similars amb aquesta agència de viatges. Parelles que van contractar un viatge de noces i que finalment no van realitzar i no van recuperar els diners. L'agència, que estava ubicada en un pis de Sant Cugat, va tancar portes i la propietària, Núria Molina, va desaparèixer i va deixar d'atendre les trucades i missatges dels clients. Van presentar una denúncia als Mossos i ara el cas ja està sent investigat al jutjat. En total, la presumpta estafa ascendiria fins als 63.000 euros, tot i que la xifra podria ser superior.\n"A part de les quanties econòmiques, molts com nosaltres hem resultat afectats moralment, atès que era el nostre viatge de lluna de mel i no hem pogut realitzar de nou el viatge", lamenta la parella.\nMeritxell Capdevila i Marc Clivillé van localitzar l’agència de viatges G&M Viatges de Sant Cugat a través de la plataforma bodes.net. Li van sol·licitar un pressupost pel viatge i els van oferir un viatge combinat de Bahames i Canada, per realitzar-lo entre finals de juliol i principis d’agost de 2019.\nA finals de juliol de 2018 els reclama el primer pagament amb urgència, 2.460 euros, per poder reservar un hotel de Bahames sota el pretext que “sinó fem el pagament ens quedarem sense plaça a l’hotel perquè està molt sol·licitat”. La parella va rebent documentació en què s'assegurava la reserva d'hotels i vols de destí. Capdevila i Clivillé insisteixen per rebre les targetes de vol i la propietària de l'agència assegura que només les pot entregar el dia abans de marxar de viatge.\nPer la seva banda, la parella contacta amb els hotels per confirmar les reserves i descobreixen que no existeixen. La resposta de l'agència és que té la reserva feta amb els operadors majoristes i que aquests no efectuen la reserva amb els hotels amb el nom concret dels clients fins els últims dies..\nUn cop ja abonats els 7.508 euros de la totalitat del viatge, la parella dubta de viatjar per uns problemes de salut. La propietària els diu que, si volen viatjar, han de signar una carta que ho fan sota la seva responsabilitat. "Ens indica que en el cas de no viatgem l’assegurança ARAG es farà responsable de 100% de les quanties".\n"Ens persuadeix per no viatjar"\n"Ella ens recomana no viatjar i ens persuadeix perquè sigui així", asseguren. Finalment, decideixen no viatjar ja que la Meritxell s'ha de sotmetre a una operació. "Ens indica que realitzarà ella els tràmits amb l’asseguradora i per això em requereix documentació mèdica, no realitzant cap tràmit finalment en benefici nostre".\nLa mateixa parella inicia tots els tràmits amb l'asseguradora, que els demana documentació de la que no disposen, ja que són documents que només pot tenir l'agència de viatges. Llavors, intenten localitzar la propietària per WhatsApp, telèfon, presencialment i burofax i no reben cap resposta.\nFinalment descobreixen que l'agència va fer el contracte amb l'assegurança amb posterioritat al requeriment de la parella per cobrir la cancel·lació i altres circumstàncies del viatge, i la asseguradora ho ha utilitzat com a justificació per no reemborsar cap quantia. Tot i això, ells ja havien pagat anteriorment les primes de l'assegurança a l'agència. El contracte amb l’asseguradora es va celebrar amb antelació a les dates del viatge.\nDurant tot aquest temps, la parella localitza un grup d'afectats per aquesta mateixa agència de viatges i es posen en contacte amb ells. Es dirigeixen als majoristes que teòricament havia contractat l'agència de viatges per fer les reserves i els confirmen que no s'havia realitzat cap reserva. "Fins i tot, algunes no tenien contacte amb ella des de juliol de 2018".\nSe n'adonen que els bons de serveis de les reserves no són certs i que els diners "se'ls quedava ella". Així, que al novembre de 2019 presenten una denúncia per falsedat documental i estafa.\nViatges a Creta i Amsterdam\nLa resta de casos són similars als de la Meritxell i el Marc. Ràdio Rubí explicava el cas d'una altra parella afectada: la Mònica Rodríguez va contractar les seves vacances a Creta i, amb l’excusa de la vaga de treballadors d’Ibèria que es va convocar a l’agost, la propietària de l’agència li va recomanar que anul·lés el viatge i li va assegurar que se li retornarien tots els diners. Però no va tornar a saber res més i no va rebre els diners, per la qual cosa també va presentar una denúncia als Mossos.\nTambé hi ha el cas d'una veïna de Barcelona, que va anul·lar les seves vacances a Amsterdam. Tot i que les seves dates de viatge no estaven afectades per la vaga d'Iberia, la propietària de l'agència li va recomanar que no viatgés per si havia problemes i li va assegurar que li retornaria els 2.844 euros que li va costar. Uns diners que tampoc va recuperar.\nEls Mossos d'Esquadra van iniciar una investigació, que ja han traspassat al jutjat.\nAquestes són algunes de denúncies de persones afectades a través de les xarxes socials:


Enviat per Redacció en 26 de maig de 2016.\nTags: Cristian Santiago, Guanyar Alcoi, Policia Local\nUna bona proposta per a la ciutat, que va néixer d’un grup de la oposició (PP), que va ser aprovada al plenari amb els vots a favor de Compromís i Guanyar Alcoi, i impulsada pel Departament de Policia Local, el Govern i la resta de forces polítiques que formem part de la corporació, a excepció de Ciudadanos. Una proposta que millora i aproxima encara més els serveis de la policia local a la ciutadania.\nDes de Guanyar Alcoi, entenem que la posició responsable de “mano tendida” al govern i la proposta en el seu moment de la creació d’espais de consens per a tractar les millores del departament de Policia Local, han ajudat a aconseguir-ho.\nCal recordar que des de setembre vam participar en diferents reunions amb els sindicats amb representació municipal, amb la resta de forces polítiques (a excepció de Ciudadanos, que va declinar la invitació), el propi regidor de Seguretat i, posteriorment, amb el nou cap de Policia, per tal d’estudiar possibles millores del servei de Policia Local. Ara veiem i ens alegrem que aquelles reunions hagen tingut els seus fruits i hagen servit per a millorar l’atenció ciutadana i complementar el servei que ja presta el cos de Policia Local, posant en marxa el servei de ‘policia de proximitat’.\nAl mateix temps volem destacar la gran tasca que han dut a terme els professionals que integren el departament, encapçalats pel seu cap de Policia, per poder posar en marxa el servei de Policia de Barri.\nAquesta iniciativa ha sigut exemple d’un treball inclusiu, a través d’espais de consens, que han tingut en compte les aportacions de totes les forces sindicals, dels propis professionals del departament, i dels diferents grups polítics de la Corporació. Aquesta deuria de ser l’actitud d’un Govern que vol escoltar.\nconfirmat que l’oposició pot ser molt útil si les coses es fan bé”\nD’aquesta forma demostrem que totes juntes podem treballar per a millorar la nostra ciutat i la qualitat de vida de la ciutadania. Hem donat exemple que Alcoi està per damunt de tot. I hem confirmat que l’oposició pot ser molt útil si les coses es fan bé.


La història de Del Pot Petit és essencialment la de la família Xercavins Simó. És difícil establir un inici, ja que per tradició familiar hem produït sempre conserves artesanals dels productes de la pròpia horta. «Sempre hem fet melmelades, conserves i ametlles garrapinyades, tot dels productes que principalment cultiva en Francesc, el pare, en les nostres finques».\nPerò remuntem-nos a l’any 2000, quan vam decidir recuperar i cultivar de nou les finques familiars d’olivera i ametller situades a La Vilella Alta (Priorat), dins del Parc Natural de la serra del Montsant. Aquest va ser un punt de partida que, degut a les inquietuds emprenedores d’en Ponç i na Montse (mare i fill), finalment va resultar en la creació al 2009 d’una línia pròpia de melmelades i productes artesanals. I com que vam pensar que aquella sí que era la bona confitura, en vam dir “Del Pot Petit”.\nEn aquells anys de desenvolupament, en Ponç es va llicenciar en Biologia Agroalimentària, i posteriorment va cursar un Màster en Agricultura Ecològica a la UB.\nDesprés d’ uns anys de cultiu, el 2007 finalment vam obtenir la certificació ecològica de les nostres finques al Priorat. Després d’aquesta fita, a principis del 2009, vam començar a garrapinyar les nostres ametlles, seguint la recepta familiar de la padrina, i a vendre-les a les fires. Això ens va motivar, i seguidament vam començar a fer melmelades de les fruites i hortalisses de les nostres finques, també per vendre-les a les fires d’artesania.\nVeient l’èxit i la qualitat dels productes, i l’interès de les botigues de la zona per comprar, vam fer un catàleg i vam començar a distribuir les nostres melmelades per tot Catalunya. I així hem seguit des d’aleshores, esforçant-nos per tal d’oferir un producte sa i de qualitat que mereixés d’estar dins Del Pot Petit.\nA principis de 2015, després de moltes fires i de portar les melmelades a moltes botigues, el nostre esforç i talent va ser reconegut internacionalment en el concurs “Dalemain Marmalade Awards” a Cumbria, Anglaterra. Competint amb més de 2.600 melmelades de 21 països, la nostra varietat de Taronja amb Xocolata va guanyar la medalla de bronze en la secció de “marmalades with interesting additions”.\nAquest éxit es va repetir el 2017 amb la medalla de Plata novament a la melmelada de Taronja amb Xocolata, i al 2020 amb la medalla d’OR a la melmelada de Taronja Amarga i la de Plata a la Llimona amb menta.\nActualment tenim un nou catàleg, que ha millorat l’etiquetatge de les nostres melmelades, i en el qual hem inclòs noves varietats (que estan essent un èxit!). Algunes de les innovacions més recents han sigut la melmelada de Gerds i la de Nabius. També hem afegit una deliciosa gama de maridatges amb sorprenents varietats com els Pètals de Rosa i la melmelada d’Oli d’Oliva.\nAra que ja sabeu com hem arribat fins aquí, només cal afegir que el nostre propòsit és seguir innovant i oferint un producte d’alta qualitat. Desitgem seguir sorprenent-vos amb els productes que us podem oferir. Gràcies per formar part de la nostra història!


L'interés per SunEdison posa l'energia solar de moda\nEl 15 d’abril els inversors baixistes acumulaven fins un total de 57 milions d’accions de SunEdison en descobert a la borsa. El que representava més d’un 20% del seu capital social.\nEn canvi, noms coneguts del sector de les inversions van incrementar interessos en la multinacional: Steve Cohen, de SAC Capital, va informar una posició de 12,7 milions d’accions; Leon Cooperman, a través de Omega Advisors, 8,1 milions i Greenlight Capital de David Einhorn disposava de 1,3 milions segons l’últim estat de posicions enviat a la Security Exchange Commission (SEC).\nUn dels principals al·licients de la companyia és el seu procés profund de reforma. “Fins ara ha agrupat a dos negocis molt dolents” explicava Einhorn en l’últim informe de Greenlight Capital. SunEdison, abans MEMC Electronic Materials, englobava un segment de fabricació de semiconductors i un altre de plaques fotovoltaiques, i posterior instal·lació. Ambdós negocis van entrar en números vermells l’exercici 2013, fins a sumar 313,6 milions de pèrdues operatives.\nLa direcció està fent els possibles per desmuntar aquest esquema, que no funciona. Ja el 22 d’agost de l’any passat van anunciar la separació de la divisió de semiconductors, a través d’un spin-off que s’hauria d’executar durant aquest mateix 2014.\nSunEdison Yieldco és la segona aposta; un vehicle de inversió que recompensaria als seus accionistes mitjançant dividends. Aquesta societat aglutinaria alguns actius de projectes energètics solars localitzats a Regne Unit, Canadà, Estats Units i Xile.\nEl futur optimista de la industria on s’ubica la companyia és un altre punt fort. Els hedge funds estan sumant apostes milionàries en el canvi de paradigma energètic. El traspàs del petroli al gas és la més coneguda. La inversió en energia solar recupera un model que es va trencar amb la crisi financera, quan els governs van reduir les partides que es destinaven a subvencionar aquests projectes. La recuperació econòmica ha tornat a donar ales al mercat de les renovables.\nSunEdison ha sumat projectes, diversificats geogràficament i avalats per creditors solvents, que prometen un increment dels fluxos d’efectiu durant els pròxims trimestres. Però al contrari de la competència, la multinacional de Missouri està mancada de socis rellevants. Mentre Sunpower està associada amb la petroliera Total, i Tesla de Elon Musch avala les operacions de SolarCity, SunEdison va per lliure.\nEls gustos dels grans fons d’inversió no garanteixen res si la borsa no acompanya. El canvi de rumb de l’empresa s’hauria de confirmar en la pròxima presentació de resultats, prevista pel 8 de maig. Si les dades es posen a la mateixa banda dels gurus de les finances, serà el moment que la opinió pública els comenci a seguir.


T3 – Registre Jornada Laboral | PROactiu\nT3 – Registre de la Jornada Laboral\nGestiona de forma fàcil les hores de treball dels teus treballadors, visualitza sobre el mapa la ubicació on i quan comencen a treballar i disposa dels informes vàlids per Inspecció.\nCustòdia de registres\nUna aplicació online, fàcil i econòmica, que no necessita instal·lar cap software i accessible des de qualsevol lloc i dispositiu amb connexió a Internet.\nEnregistra fàcilment les entrades i sortides del dia a dia.\nRegistra les incidències, vacances, permisos, baixes o absentismes.\nConeix la ubicació del personal en el moment de cada fitxatge.\nNotifica als teus treballadors les hores acumulades diàries i el resum mensual per la seva aprovació.\nDisposa dels informes vàlids que et pot sol·licitar la inspecció de treball.\nMantingues els registres dels últims 4 anys a disposició de les persones treballadores, representants legals i Inspecció de Treball.\nL‘àrea d’intercanvi d’informació amb els teus clients\nTen T3 és una plataforma totalment online que monitoritza totes les accions vers els teus clients ja siguin comercials, d’atenció al client, servei tècnic, projectes, etc. amb una visió innovadora i personalitzada.\nAquest mètode ajuda a no perdre informació pel camí i a tenir-ho tot registrat, millorant així la qualitat del servei ofert a la teva cartera de clients.\nVOLS COMPLEMENTAR EL T3 AMB L’ERP?


El transport públic metropolità continua creixent — Les notícies i l'última hora del Baix Llobregat i l'Hospitalet - El Far\nViernes, 21 de julio de 2017 | Leída 33 veces\nEntre el gener i el juny del 2017, un total de 353,69 milions de viatgers han utilitzat el sistema de transport públic de metro i autobús (gestió directa i indirecta) de l'Àrea Metropolitana de Barcelona (AMB), volum que representa un increment del 5,5% respecte al mateix període del 2016. Aquesta xifra torna a superar el rècord històric de viatgers del transport públic d’un primer semestre.\n“Aquest creixement implica que, entre el gener i el juny, als transports públics de l’AMB s'hi han incorporat fins a 18,42 milions de nous viatgers respecte al mateix període del 2016”, explica el vicepresident de Mobilitat i Transport de l’AMB, Antoni Poveda. “I tot això malgrat que el sistema de transport metropolità està sofrint diverses jornades de reivindicacions laborals i aturades”, ha remarcat Poveda.\nParal·lelament, s’ha detectat un increment diari de circulació de vehicles en les principals vies d’accés a la metròpolis, que ha estat de l’entorn d’un 4,5% en els primers mesos de l’any. En el cas de les mercaderies, també s’ha detectat un increment, entorn el 10%, de tones transportades al port i a l’aeroport. Aquests dos indicadors corroboren l’increment de transport privat, que està col·lapsant les vies d’accés a Barcelona i l’entorn metropolità, i accentua la preocupació pels nivells de contaminació atmosfèrica.\nXarxa de metro i autobús\nEntre el gener i el juny del 2017, la tendència de l’evolució de viatgers a la xarxa de metro i autobús de TMB ha continuat creixent respecte del mateix període de l’any anterior, amb un total de 308,16 milions de viatgers. En conjunt, les línies de gestió directa de bus i metro han guanyat 16,14 milions de nous viatgers, fet que representa un increment del 5,5%respecte del mateix període de l’any passat.\nConcretament, i malgrat les aturades del servei per reivindicacions laborals, la xarxa de metro ha experimentat un notable increment del passatge del 5,8% respecte al mateix període de l’any anterior. En total, entre el gener i el juny del 2017 s'hi van fer 203,17 milions de viatges. En total, el metro va guanyar 11,12 milions de viatgers.\nPel que fa als autobusos regulars de TMB, han experimentat un augment del 5,2%. S’han guanyat 5,05 milions de viatgers, fins arribar als 102,50 milions de viatgers durant aquests sis mesos.\n“En aquest cas, considerant calendaris homogenis, l’increment de viatgers seria del 5,6% a la xarxa de metro i del 4,9% en els servei d’autobusos de Transports de Barcelona”, ha apuntat Poveda.\nEls serveis d'autobús de gestió indirecta de l'AMB han tornat a registrar, entre el gener i el juny del 2017, un important increment de viatgers del 5,3% respecte al mateix període de l’any anterior. Amb més de 2,28 milions de nous viatgers, i mantenint la tendència a l’alça dels darrers anys, els serveis de gestió indirecta han arribat en total als 45,53 milions de viatgersdurant aquests primers sis mesos de l’any.\nL'augment s'ha registrat tant en els serveis no integrats tarifàriament (Aerobús i Barcelona City Tour, que s'han incrementat en un 2,8% i un 3,4% respectivament) com en els integrats, que han crescut un 5,5%.\nEls serveis diürns en l’àmbit del Baix Llobregat han tingut un comportament positiu. Especialment en el cas de l’enregistrat en la línia que uneix el Prat de Llobregat amb el polígon industrial Pratenc i la ZAL, amb un increment del 30,7%. La resta, amb l’excepció del servei de l’Hospitalet i el Prat, que es manté (-0,3%), presenta increments d’entre el 4 i el 5%: les línies urbanes d’Esplugues de Llobregat i Sant Just Desvern (4,9%), les línies urbanes de Sant Feliu de Llobregat (4,8%), el servei de Castelldefels (4,6%), la Concessió U2 (St. Boi, St. Joan Despí, Cornellà) (4%) i la Concessió U1 (Gavà i Viladecans) (3,9%).\nEl servei diürn del Barcelonès Nord ha experimentat un important increment de viatgers del 8,1%, confirmant així la tendència positiva dels darrers anys.\nEls serveis diürns prestats a la ciutat de Barcelona han tingut també resultats positius. El servei Horta-Gràcia ha incrementat els viatgers en un 2,7% i el de Nou Barris, similar, amb un creixement del 2,4%. La línia del Port de Barcelona (línia 88) experimenta l’increment més elevat (12,3%) en aquest àmbit.\nEn els serveis nocturns (Nitbus) s’observa un creixement molt important de passatge al Baix Llobregat (8,4%) i, encara més important, a Barcelona i el Barcelonès Nord (11,3%), xifres que consoliden les elevades taxes de creixement i l’augment continuat de passatge dels darrers anys.


OCU denuncia la situació viscuda en l'estrena de la nova terminal de Barajas | Consumer\nOCU denuncia la situació viscuda en l’estrena de la nova terminal de Barajas\nLes principals queixes són l'encariment dels taxis, l'absència de metre, les connexions amb altres terminals i la falta d'informació\nL’Organització de Consumidors i Usuaris (OCU) va denunciar ahir, a través del seu director general, José María Múgica, la situació viscuda pels viatgers en l’estrena de la nova terminal T4 de l’aeroport de Madrid-Barajas. L’encariment dels taxis per dirigir-se al centre de la ciutat, l’absència de servei de metro, la lentitud de la connexió amb la resta de terminals i la falta d’informació davant els dubtes dels usuaris són, entre unes altres, algunes de les queixes que va expressar Múgica.\nLa llançadora que uneix la nova terminal amb l’antic aeroport no és “ni tan freqüent ni tan ràpida com es va anunciar”, va afirmar Múgica, que va denunciar a més el retard en l’arribada del servei de metro. El representant d’OCU va criticar a més l’increment de preu del servei de taxis fins al centre de la ciutat, independentment de si s’utilitza l’autopista de peatge o l’alternativa, amb major nombre de quilòmetres.\nAixí mateix, Múgica va denunciar la situació de desemparament i de falta d’informació soferta pels usuaris en l’estrena de la nova terminal. “És molt difícil d’entendre i de justificar enfront dels usuaris, que som els que al cap i a l’últim hem pagat i seguirem pagant tota aquesta gran estructura, la situació de desemparament que s’ha pogut percebre en l’aeroport”, va assenyalar.\nEl director de l’OCU va ressaltar la “falta de respecte al dret fonamental dels consumidors que és el dret a la informació”, ja que, al seu judici, els usuaris no disposaven de ningú a qui preguntar on calia dirigir-se o com podien arribar a temps a agafar un enllaç en l’altra terminal. Arran de tots aquests problemes de funcionament “s’ha generat una situació de crispació molt forta”, va assegurar, encara que aquest empipament “després és difícil que es plasmi en un increment en les reclamacions”.\nMalgrat tot això, Múgica va eximir parcialment als responsables perquè és “el primer dia de funcionament d’una estructura molt important i per tant calia suposar que s’anaven a produir alguns problemes”.\nBarajas OCU-ca terminal


El jaciment iber dels Vilars d’Arbeca registra un rècord de troballes / Universitat de Lleida – Lo Campus diari\nEl jaciment iber dels Vilars d’Arbeca registra un rècord de troballes / Universitat de Lleida\nLa campanya d’excavacions en el jaciment iber dels Vilars d’Arbeca (Lleida), dirigida pel Grup d’Investigació Prehistòrica (GIP) de la Universitat de Lleida (UdL), està traient a la llum la quantitat de materials arqueològics més gran de les gairebé tres dècades de tasques en aquest enclavament.\nEls investigadors han trobat en un mes una fíbula i un braçalet de bronze, fragments grans de fusta d’uns 2.300 anys d’antiguitat, ceràmica i ossos d’animals, ha assenyalat aquest dilluns la UdL en un comunicat, i ha destacat que les restes aportaran molta informació sobre la fase d’abandonament del poblat.\nL’excavació se centra en el pou-cisterna ubicat al centre de jaciment i construït a inicis del segle IV abans de Crist, i el director del GIP i catedràtic d’arqueologia de la UdL, Emili Junyent, creu que el jaciment constitueix “un irrepetible arxiu sobre la fase ibèrica plena”.\nL’abandonament del poblat és el període pitjor conegut, ja que els treballs agrícoles han destruït les seves restes, i tampoc s’han fet moltes troballes a l’interior de les cases perquè “la fortalesa ha estat desallotjada sense patir”.\nEl pou de la fortalesa és una font de vasos de ceràmiques, des de vaixella fina fins a grans contenidors–; materials metàl·lics, com eines agrícoles de ferro i fíbules de bronze, així com objectes diversos, incloent molins, materials constructius i macro-fauna –ossos d’ovella, cabra, porc, bou, cavall, gos i cérvol–.\nEl pou, de set metres de profunditat, va servir d’abocador en l’etapa final del poblat.\nJunyent ha explicat que la presència d’aigua ha afavorit la conservació de restes orgànics, ja que han estat submergits en condicions estables.\nL’estudi de la fusta i els carbons determinarà quin tipus d’espècies vegetals havia a l’entorn del poblat.\nEl GIP disposa aquest any de 160.000 euros per a l’excavació als Vilars, per les les subvencions de l’Estat, la Generalitat, la Diputació de Lleida i l’Ajuntament d’Arbeca, ha precisat la UdL.\nEls treballs, que continuaran fins al pròxim agost, tenen la col·laboració d’experts del departament de Medi ambient i Ciències del Terra de la UdL i el Seminari d’Estudis i Investigacions Prehistòriques de la Universitat de Barcelona (UB). ♦\nLa Universitat d'Alacant i la Fundació de l'Hospital La Fe de València: programari per a detecció de...\nCONSERVACIÓ D'ALIMENTS: investigadors de la UPV dissenyen un nou sistema antimicrobià que elimina ol...


Les crítiques en matèria de seguretat del PP de Sa Pobla treuen el batle de polleguera – Sa Plaça\nLa portaveu del PP diu que Gelabert va intervenir al ple amb “desqualificacions i un to de veu poc apropiat”.\nEl darrer ple municipal, amb pocs punts a l’ordre del dia, i sense cap tema polèmic, va acabar amb gresca política. El batle, Llorenç Gelabert, va tancar la sessió volent fer una estirada d’orelles a la portaveu del PP, Violeta Rodríguez pel tema de la seguretat ciutadana.\nFeia uns dies que el PP havia denunciat furts a vehicles i altres robatoris al poble. A més de la manca de Policia per garantir la seguretat ciutadana al municipi. Tot penjat a les xarxes socials del PP, on el seguit de ‘me gustas’ i altres comentaris dels veïns i seguidors del PP, no van agradar al batle, que així li féu a saber, “amb diferents desqualificacions i amb un to de veu poc apropiat”, segons la portaveu popular i altres membres del propi equip de govern.\nSegons Rodríguez el malestar del batle pot venir del fet que “ell anuncià a la campanya electoral que es faria càrrec personalment de la seguretat del poble, quan ara li ha fuit de les mans”.\nPassats uns dies, Gelabert va demanar “un poc de disculpes”, a la portaveu del PP, que les acceptà, matisant, “un poc, no. Les disculpes es demanen o no”. I a més li recordà al batle “tu estàs allà on jo voldria estar”, tot fent-li veure que és ell qui té la responsabilitat de govern.


Bloc de Jaume Pujol, Arquebisbe de Tarragona del 19/09/2004 al 07/06/2019: 2012\nDarreres hores d'aquest 2012\nBenvolguts. Se'ns escapa l'any 2012 i estem a punt d'inaugurar el nou any 2013. No sabem com serà, però si ens esforcem per a què cada dia sigui millor (i siguem millors) serà un any millor que el passat. Sembla ser que serà un any difícil també ... i ja portem uns quants. Com altres vegades, i en altres foros, he comentat, la única sortida és la solidaritat. Càritas ho va expressar molt bé amb el seu lema: «viure senzillament per a què altres, senzillament, puguin viure».\nTot seguit us explico els darrers actes d'aquest 2012:\nTal i com us havia anunciat, dissabte 29 vaig estar a la presó provincial i hi vag celebrar l'eucaristia de Nadal per als interns:\nDues imatges de la celebració de l'eucaristia\nDesprés, vaig anar al santuari del Tallat, per tal de visitar els dos ermitans i dinar amb ells.\nA la tarda, com també us havia anticipat, vaig presidir l'eucaristia exequial per la Sra. Teresa Subías, mare de Mn. Antoni Martínez Subías, canonge i delegat diocesà del Patrimoni Artístic i Documental. Que reposi en la pau de Crist.\nDiumenge 30, a la Catedral, vaig celebrar la missa conventual amb motiu de la festa de la Sagrada Família, celebració al final de la qual es ret homenatge als matrimonis que durant l'any han acomplert les noces d'or o les d'argent. És un moment molt emotiu i del qual espero poder-vos fer arribar alguna foto.\nDesprés, vaig anar a Cornudella de Montsant, al Mas d'en Lluc, per tal de visitar Mn. Joan Roig i els joves que hi resideixen, els quals, com sempre, em van obsequiar amb un esplèndid dinar.\nAvui, dilluns 31 he tingut alguna visita i he anat a Montblanc, al Santuari de la Mare de Déu de la Serra, per tal de visitar els membres del Seminari del Poble de Déu, amb els que he compartit el dinar i una estona de tertúlia.\nAl vespre-nit aniré, com cada any al santuari de la Mare de Déu del Sagrat Cor (també conegut com Jesús i Maria), on a tres quarts d'onze de la nit celebraré l'eucaristia amb els membres de l'Adoració Nocturna. Allà ens hi estarem fins passades les dotze de la nit, vetllant i pregant per tots, que és la millor manera de rebre el nou any. Si us animeu... us espero!\nDimarts 1 de gener, aniré, com sempre, a la Catedral, per celebrar l'Eucaristia de la solemnitat de la Mare de Déu. Després de dinar marxaré uns dies per tal de fer exercicis espirituals, però espero el dia 6, els Reis Mags, estar de nou a Tarragona.\nA tots molt bon any nou 2013! Fins aviat!\nPublicat per Arquebisbe Jaume Pujol a 17:43\nBenvolguts seguidors, us explico el que he fet en aquests dies tan especials de Nadal:\nUs anunciava que el passat dia 20 estaria gairebé tot el dia a Barcelona: al matí vaig anar, amb el meu germà Mn. Joan Pujol, a la Clínica Quiron, on vam administrar la Unció dels Malalts i el Viàtic a un parent. A continuació, al tanatori de les Corts, vam celebrar la missa exequial per la tieta Amparo, la darrera cosina de la meva mare, que ens va deixar el dia anterior.\nAl vespre, de tornada a Tarragona, vaig anar a sopar a Loreto, amb tots els catequistes de la parròquia de Sant Cosme i Sant Damià.\nEl divendres 21 vaig anar al Seminari Menor on, amb motiu del Nadal, vaig celebrar l'eucaristia amb vespres amb els equips rectors dels Seminaris Major i Menor i amb els seminaristes majors i menors. A continuació em van convidar a sopar amb tots ells.\nDissabte 22 vam tenir la trobada de Nadal de pares de preveres, diaques, seminaristes i laics amb missió pastoral. L'acte va tenir lloc al Seminari i va ser una trobada molt entranyable i emotiva. Vam veure uns videos, vam celebrar l'eucaristia i vam dinar tots junts. Al final del dinar vam compartir els torrons i vam cantar nadales. Aquí teniu unes quantes fotos:\nMoments previs d'acollida\nA la sala Santa Tecla visionant uns vídeos\nLa foto de grup davant la Capella de Sant Pau\nUna imatge de la celebració eucarística\nDilluns 24 al matí, vaig tenir visites que venien a felicitar-me el Nadal. A migdia, a la capella de Palau, vam tenir la celebració de Nadal per a tota la cúria amb el rés de Sexta i, a continuació, una mica de torró i una copa de cava per desitjar-nos tots unes felices festes i fer l'homenatge als dos treballadors que s'han jubilat enguany.\nA la tarda, com sempre, vaig anar al psiquiàtric de Villablanca, on vaig celebrar l'eucaristia de Nadal per als interns i personal del Centre.\nPer últim, a la nit, a la Catedral, vaig celebrar la missa del Gall.\nAl dia següent, dimarts 25, vaig visitar Café i Caliu —quina feina més bonica!—, vaig celebrar a la Catedral la missa de la Solemnitat de Nadal i, abans de dinar, vaig saludar els pobres als quals donen de dinar els membres de la Comunitat de sant Egidi. Després vaig anar a dinar a la Residència Sacerdotal i vaig estar una estona de tertúlia amb la comunitat de Carmelites Missioneres Teresianes que fan un servei impagable. Després, a la tarda, vaig visitar les Germanetes dels Pobres de Reus.\nA la tarda-vespre, vaig anar a la Pobla de Montornès per veure el magnífic pessebre vivent. Aquí teniu alguna foto:\nDiverses imatges de pessebre vivent de la Pobla de Montornès\nDimecres 26 vaig visitar les Mínimes de Valls i les Carmelites Descalces de Tarragona. A la tarda, a Reus, vaig visitar les Clarisses. I al vespre, vaig assistir a la representació dels Retaules de Nadal i vaig visitar la mostra pessebrista de la Congregació Mariana. Aquí teniu algunes fotos:\nDijous 27 vaig visitar la comunitat de Vallbona de les Monges. Deprés em van fer una entrevista a la COPE de Reus i finalment vaig anar a Barcelona.\nAhir divendres 28 vaig anar a Guissona, on vaig celebrar el dinar de Nadal amb tots els meus germans.\nAvui dissabte 29 aniré a celebrar l'eucaristia de Nadal a la presó provincial, com faig cada any. Després aniré al santuari del Tallat per visitar els ermitans i dinar amb ells i, a la tarda, a la parròquia de Sant Pau de Tarragona, celebraré les exèquies per la Teresa Subias, mare de Mn. Antoni Martínez Subías, canonge i delegat diocesà de Patrimoni Artístic. Que reposi en la pau de Crist.\nPublicat per Arquebisbe Jaume Pujol a 9:03\n«Als Quatre Vents», EL QUE SABEM DEL 2013\nA les portes del 2013 considerem la petició que ens ha fet el Papa, de la qual els bisbes de tot el món ens hem fet ressò a través de cartes pastorals, de viure l´Any de la fe, que està estretament lligat al desig de Benet XVI que suposi un impuls per a la nova evangelització. Amb aquestes consideracions vull celebrar l´oportunitat de traslladar a tots la meva més sincera felicitació d´any nou. No sabem què ens passarà aquest proper any, però sí que sabem que el volem recórrer de la mà de Déu.\nPublicat per Arquebisbe Jaume Pujol a 18:26\nEtiquetes de comentaris: beatificacions, bisbes, catalunya, concili vaticàII, corpus, fatima, jaume pujol, religio catolica, religion catolica, societat, tarragona, v, VIDEOS RELIGIOSOS\n«Als Quatre Vents», UN NADAL INOBLIDABLE\nEn aquestes dates nadalenques ens fem regals els uns als altres. Però no oblidem l´obsequi que ens demana Déu: el regal d´agenollar-nos també nosaltres davant Jesús que acaba de néixer. Segurament és el que vam veure fer als nostres pares i avis. Cada generació ha adorat Jesucrist bressolat en un pessebre, i ara ens toca a nosaltres. Viure el Nadal en família, reunint-nos tots, i viure´l amb solidaritat amb els més necessitats és la manera cristiana de celebrar aquests dies\nL'estrella d'Orient ja brilla al cel...\nBenvolguts, ja gairebé hi som, el Nadal ja és aquí, a les portes, i les setmanes van passant carregades d'activitats que ara, tot seguit, passo a descriure-us.\nEl dimecres 12 vaig anar a Cambrils, on vaig començar la visita pastoral a la parròquia de Santa Maria, tal i com us anunciava fa uns dies. Vaig començar visitant la residència per a gent gran Cambrils Suite i després vaig anar a la Casa Sant Josep, dels Germans de la Salle. Algunes fotos:\nRebuda a la residència dels Germans de la Salle\nSaludant un dels "joves" que avui feia 92 anys (per molts més, Gmà. Agustí!)\nAmb la cap d'infermeria\nDurant el magnífic dinar a què em van convidar\nAmb uns il·lustres germans i Mn. Josep M. Font, capellà de la comunitat\nEl comiat, amb un profund agraïment per l'acollida\nDesprés vaig anar a visitar malalts; a continuació em vaig reunir amb els membres de Càritas i vaig visitar la botiga de Filigrana; per últim, vaig tenir una trobada amb els catequistes.\nAl vespre, a la Catedral, vaig presidir la missa de la festa de la Mare de Déu de Guadalupe, a la qual es va fer present un bon grup de devots de la Guadalupana, molts d'ells mexicans, i durant la qual ens van acompanyar amb els seus cant uns mariatxis fenomenals.\nDimecres 13 vaig tenir reunió amb tots els arxiprestos al santuari de Loreto i, després de dinar, a la Catedral, vaig participar als Sembradors d'Estels (feu clic aquí). I al vespre vaig anar al local de l'Associació Pessebrista per tal de participar a la inauguració de la magnífica mostra de Diorames i Figures d'enguany. Aquí teniu alguna foto:\nDiferents imatges de la mostra i de l'acte oficial d'inauguració\nEl divendres 14 vaig estar tot el dia novament a Cambrils, de visita pastoral: vaig visitar els dos centres del col·legi Vidal i Barraquer, la residència per a gent gran Baix Camp, l'Ajuntament i al final del matí, la comunitat de les Carmelites de la Caritat Vedruna, amb les quals vaig compartir el dinar. Després de dinar visitar més malalts i, finalment, trobada amb els representants de les confraries de Setmana Santa. Fotos?\nA l'Ajuntament, amb l'alcaldessa, regidors i dos mossens\nA la casa de les Carmelites de la Caritat\nSalutació al personal de cuina\nUn dinar boníssim!!!\nDues imatges de la reunió amb els membres de les confraries\nDissabte 15, un dia molt mogut: pel matí, trobada amb Mons. Juan Antonio Martínez Camino, secretari general de la Conferència Episcopal Espanyola, que venia acompanyat per la Sra. Encarnación González, directora de la Oficina per a la Causa dels Sants de la mateixa CEE. Tots dos van venir a veure in situ els llocs on podria tenir lloc la gran beatificació del 27 d'octubre de l'any vinent. Després de tot un matí de visites els vaig convidar a dinar a casa meva i van marxar poc després de dinar molt impressionats per la bellesa i l'encant d'aquesta ciutat.\nA la tarda vaig anar a visitar els fidels catòlics polonesos, que es reuneixen habitualment a sant Antoni de Pàdua.\nFinalment, al vespre vaig anar al col·legi Sant Rafael de la Selva del Camp, on es representava un magnífic pessebre vivent.\nDiumenge 16, al matí, missa estacional al santuari de la Mare de Déu del Camí amb confirmacions, que suposava el final de la visita pastoral a la parròquia de Santa Maria de Cambrils. Unes fotos de record:\nUna imatge de la celebració, amb el santuari de gom a gom\nAmb els joves que van rebre la confirmació\nI a la tarda d'aquest diumenge, una festassa: ordenació presbiteral a la Catedral de Mn. Albert Fortuny, nebot del vicari general, Mn. Joaquim Fortuny Vizcarro. Aquí teniu una bona crònica i moltes fotos d'aquesta emotiva celebració.\nDilluns 17, vam tenir el recés d'Advent diocesà per a preveres i diaques, predicat pel P. Manel Nin, monjo de Montserrat i rector del Col·legi Grec de Roma. Aquí teniu una breu ressenya de l'acte.\nTot això, adobat amb un munt de visites i amb un munt de cartes i de reunions... conforma la vida d'un bisbe que vol ser un veritable pare i pastor per a tots vosaltres. Demà estaré gairebé tot el dia a Barcelona, ja us explicaré. Fins aviat!\nPublicat per Arquebisbe Jaume Pujol a 7:10\n«Als Quatre Vents» EL TREBALL DELS LAICS\nLa gran majoria són laics que viuen d´acord amb el baptisme que van rebre i amb la fe de l´Església que els acull. No es passen el dia al temple, tot i que el valoren, sinó a casa seva, al carrer, a les oficines, al lloc on coincideixen amb els seus col·legues, però això no és un obstacle per a la seva missió evangelitzadora, tot el contrari, Déu els ha posat allí.\nDies de pont?\nBenvolguts, el passat dijous us deixava amb l'anunci que aniria a visitar les Germanes de la Consolació a la residència que tenen a Reus. Així ho vaig fer i em va acompanyar Mn. Juan Josep Bladé, rector de la parròquia de sant Vicenç de Castellvell. Us penjo unes fotos de la visita:\nDurant la missa, concelebrada amb Mn. Juanjo Bladé\nA la sala d'estar, conversant amb les germanes\nLa "fera" que vigila la casa, compte!!!\nTots a taula (un magnífic àpat!!!)\nA la tarda, tal i com us havia anunciat, confirmacions a la parròquia de Santa Maria del Mar de Salou. Com a nota emotiva us puc dir que un dels joves que es confirmava és el Yuniel, un dels nostres seminaristes menors. Aquí teniu la foto:\nAquí els teniu: joves, catequistes i mossens\nI al vespre, a la capella major del Seminari, la Vetlla de la Immaculada, molt bonica i emotiva. Espero aviat posar-vos alguna foto.\nAhir, solemnitat de la Immaculada, vaig celebrar la missa a la Catedral i, a la tarda, vaig anar a confirmar a Santa Coloma de Queralt. Aquí teniu també la foto:\nAvui diumenge he anat a confirmar a Alió. Tot i que encara no hem acabat les confirmacions ja passem del miler de confirmats i això és una molt bona notícia. Aquí teniu la foto d'avui:\nEls joves amb la seva catequista\nA la tarda he anat a la parròquia de Sant Pau de Tarragona. Aquí es reuneixen habitualment per celebrar la Divina Litúrgia els fidels ucraïnesos de ritu grec-catòlic. Avui, per a ells festa de la Presentació de la Mare de Déu al Temple, he anat a veure'ls amb motiu de la visita que els ha fet el seu visitador apostòlic, Mons. Dionís Lachowicz. Voleu veure alguna foto? Mireu:\nMoment de la benvinguda a càrrec del P. Ivan Levystkyy\nEls fidels ucraïnesos em donen la benvinguda en un perfecte català\nFoto amb tota la canalleta\nAmb Mons. Dionís Lachowicz i el P. Ivan Levytskyy\nDetall del preciós iconastasi que estrenaven avui, fet per ells mateixos\nDemà tinc unes quantes visites i aviat aniré un altre cop a Cambrils, per tal de fer la visita pastoral a la parròquia de Santa Maria, la parròquia de naixença del nostre cardenal Francesc d'Assís Vidal i Barraquer. Ja us aniré explicant coses. Fins aviat!\nPublicat per Arquebisbe Jaume Pujol a 23:06\nEntrevista a Mons. Jaume Pujol, en motiu de les Be...\n«Als Quatre Vents»,MARIA, ENTRE EL DESCONCERT I LA FE\nEns acostem a Nadal\n«Als Quatre Vents», PARES I MESTRES


el bloc de l'aula Marró: mayo 2018\nAvui hem anat al Sant Andreu teatre (SAT), a veure a una coneguda nostra, la Nora, que a l’obra d’avui “La Festa de la Nora”, preparava una festassa a casa seva i ens presentava als seus amics, la BIG BAND DE GRANOLLERS. També hi eren el Manuel (equatorià), la Shalim (del golf Pèrsic), i en Boris (d’Ucraïna). Amb ells, i amb la Big Band de Granollers, hem viatjat a llocs llunyans per escoltar música com latin jazz, kletzer dels Balcans, musica marroquina, jazz americà... Hem vist danses i balls molt xulos, i també un número de percussió corporal. Quina festa més divertida!!\nEns ho hem passat molt bé amb tant ritme i música!!\nAquest passat divendres, 25 de maig, ha estat l’aniversari del David. Ens ha portat unes pastes boníssimes per poder compartir un bon esmorzar tots plegats. Com que alguns de nosaltres havíem d’anar a piscina, les hem reservat per a berenar. Li hem regalat una postal molt xula de cavalls, que li ha agradat molt. Hem cantat, l’hem felicitat, i hem compartit un esmorzar ben especial...\nMoltes gràcies David, i MOLTES FELICITATS!!! JA TENS 12 ANYS!!!\nTaller de compra i cuina: broquetes de fruites\nAquesta setmana hem canviat el dia del nostre taller de cuina, perquè com dilluns va ser festiu no el vam poder fer, així que ahir dijous vam sortir a comprar al matí per poder preparar la recepta a la tarda. Havíem d’anar a dos llocs: a la fruiteria i al supermercat. I aquests són els ingredients que vam comprar:\nA la tarda vam preparar la nostra recepta de broquetes de fruites. Va ser molt divertit. Vam practicar habilitats manipulatives molt interesants, a banda de treballar conceptes i nocions matemàtiques (repartiment, comptatge, seriacions...). El resultat final va ser deliciós: estaven boníssimes!!! Vam poder fer un berenar ben fresquet i vitaminat...\nEtiquetas: curs 17-18, sortides i excursions, taller de cuina\nJornades esportives "Esport Sense Barreres"\nCom cada any per aquestes dates, avui s'ha celebrat la jornada "Esport Sense Barreres", organitzada pel CEEB, al poliesportiu de la Mar Bella. Com sempre, hem anat moltes classes de l'escola, ja que és una activitat molt divertida i engrescadora, en la que tots gaudim molt. S'organitzen molts esports adaptats i jocs, tant en les pistes externes com a dins del pabelló, i ens ajuntem moltes escoles de Barcelona per gaudir i jugar plegats. Hem jugat amb el paraigudes, al mazaball, al tennis amb unes raquetes que semblaven panderos, a llençaments... A dins del pabelló alguns han tingut temps d'enfilar-se pel circuit d'inflables, per acabar tots plegats amb una sessió de zumba. Ha estat molt, molt divertit!!\nDesprés hem sortit a dinar fora, i hem acabat fent jocs a la gespa amb els companys de l'escola. Hem acabat el dia "rebentats", però ha valgut la pena!!\nen mayo 16, 2018 1 comentario:\nEl mes de maig és el mes de María, i a l'escola sempre ho commemorem de forma especial al llarg de tot el mes. Cada classe baixa un dia a recepció, a participar de la oració del matí, i a fer una ofrena a la mare de Déu. Aquest curs cada classe ha ofert un cor elaborat pels alumnes. Avui dimecres ens ha tocat baixar a nosaltres, la classe Marró... Hem cantat a María unes cançons, hem participat de l'oració, i hem posat el cor que hem fet per a Ella amb tota la nostra estima.\nDesprés d'això ja ens hem posat en marxa per a la sortida d'avui, les jornades esportives de la Mar Bella.\nEtiquetas: curs 17-18, mes de María


viurealspirineus 19:58 26/10/19\nL'AMIC aposta per un model de subvencions que ajudi a sufragar els costos de producció de les empreses, com al País Basc\namb seu urgell proximitat éxit mitjans\nPla general de tots els assistents i l'organització del Congrés Interpirinenc de Mitjans de Proximitat en una foto de família realitzada davant la catedral de la Seu d'Urgell/Albert Lijarcio\nEl Congrés Interpirinenc de Mitjans de Proximitat ha tancat amb èxit la seva primera edició, celebrada des de dijous a la tarda a la sala de Sant Domènec de la Seu d'Urgell. A la trobada hi han participat 180 professionals d'aquest sector, xifra que representa més del doble del que preveia inicialment l'organització. Des de l'Associació de Mitjans d'Informació i Comunicació (AMIC) han destacat l'ampli ventall de perfils vinculats a l'àmbit comunicació que han assistit a l'esdeveniment i han valorat positivament el contingut que s'ha tractat en les diferents ponències. En aquest sentit, veuen amb bons ulls el model de subvencions del País Basc, el qual destina ajuts per a finançar una part dels costos de producció d'aquest tipus d'empreses.\nGrau s'ha mostrat satisfet per com s'ha desenvolupat el Congrés Interpirinenc de Mitjans de Proximitat, tenint en compte l'elevada assistència que s'ha registrat de persones provinents de diferents punts del Pirineu, ja sigui de Catalunya, Aragó, Navarra, el País Basc, la Catalunya del Nord, Andorra i l'Arieja, entre d'altres. A més, ha destacat la qualitat de les ponències, que han versat sobre els eixos temàtics del model de negoci, la tecnologia i la creació de comunitats.\nEl Congrés ha estat un projecte desenvolupat en xarxa, que ha impulsat l'AMIC amb la participació de les associacions basques (HEKIMEN i TOKIKOM) i professors d'universitats, i la dinamització per part de Mediàtic.


Arrels del Vi creix: 23 cellers, més de 100 vins i 30% més d’espai - SIESTV\n15 maig 2015 Arrels del Vi creix: 23 cellers, més de 100 vins i 30% més d’espai\nEl 23 i 24 de maig serà la VIII edició de la fira a St. Martí d'Empúries\nLa consolidada fira Arrels del Vi arriba a la seva vuitena edició els pròxims dies 23 i 24 de maig, a més de créixer en expositors i en superfície, també es preveu sorprendre amb l’alta qualitat dels vins presentats. Així va quedar palès el passat 27 d’abril en el tast a cegues, dirigit per Rafel Sabadí, sommelier del restaurant el Roser 2, on setze professionals van tastar més de 50 vins presentats a concurs amb l’objectiu de decidir els guanyadors de la vuitena edició de la fira Arrels del Vi. Ara és el torn dels amants del vi, que els podran tastar, entre d’altres, a St. Martí d’Empúries els pròxims dies 23 i 24 de maig. Arrels del Vi s’ha consolidat com l’única fira de format professional oberta al públic general. Una fira on els amants i aficionats a la cultura vitivinícola poden degustar els excel·lents vins de la DO Empordà en un entorn privilegiat.\nEls vins guanyadors de l’edició d’Arrels del Vi 2015 són:\nMillor Vi Blanc 2015: Blanc dels Aspres 2013, Vinyes dels Aspres.\nMillor Vi Negre 2015: Vinyes Velles 2012, Martí Fabra.\nMillor Vi Dolç 2015: Garnatxa de l’Empordà Solera, Mas Llunes.\nAmb la col·laboració de l’Ajuntament de l’Escala, la DO Empordà i el Museu d’Arqueologia de Catalunya – Empúries, la fira compta enguany amb un total de 22 cellers de la DO Empordà que presentaran varietats de vins d’alta gamma i 1 celler convidat del Rosselló, el celler Treloar.\narrels del vi, DO empordà, st. martí d'empúries, vins catalans


LA VIDA CONTINUA.... | www.xaviarias.cat\nUs escric des de casa meva, en pocs dies hi he pogut arribar, finalment en Sechu ha estat evacuat amb helicòpter, l’he acompanyat i gràcies això en un parell de dies he arribat a casa i he pogut celebrar el meu 40è aniversari i a la vegada agafar “aire” per la propera aventura que començaré aquest proper dissabte.\nAquest any finalment la cosa no ha sortit com volia, el mes d’abril l’Annapurna no em va deixar arribar al seu cim i el resultat varen ser les dos costelles trencades i una forta contusió renal després d’un allau. I aquest mes d’octubre el Manaslú tampoc ens ha donat permís per arribar al seu cim, això si, ha estat quelcom més elegant i he sortit il·lès, no ha tingut tanta sort el company gallec Sechu que ha baixat amb congelacions als dits de les mans, estem fent les primeres cures fonamentals per a la posterior recuperació de les congelacions.\n“...A vegades ens obsessionem amb les nostres coses, els nostres cims, si hi pujarem, si en sortirem il·lesos, si el projecte..., però sovint oblidem que darrere de tot això hi ha altra gent a l’altra banda del Camp Base que també mereixen el seu espai, doncs en els nostres èxits i en els nostres fracassos també son protagonistes. Avui han vingut al CB els porters i portadores des de 13 a 65 anys, per carregar tot el material del CB i dur-lo al poble de sota. Baixant des del CB un dels porters ha caigut, la càrrega que duia l’hi era incòmode, uns pals metàl·lics de la tenda menjador,un paquet d’uns 40 kg li han fet perdre l’equilibri i en caure s’ha obert el front (un tall d’uns 3cm), li he fet les cures pertinents i quan em vaig oferir a carregar-li el paquet per que baixés sense pes i relaxat, es va posar a plorar. No entenia que em volia dir, finalment vaig entendre que si ell no duia la seva càrrega no cobraria el sou de 2000 rupies (20€) possiblement el sou del mes.\nEstic a punt d’agafar l’helicòpter per anar a Katmandú, finalment he decidit acompanyar a en Sechu que té els dits de les mans congelades, no pot ser autosuficient, ja sigui per obrir les portes de l’helicòpter com per a posar-se el cinturó de seguretat. La sorpresa és quan veiem en Phurba, el mestre del poble, que ve corrents cap a mi amb alguna cosa entre els braços, la polseguera de les hèlixs de l’aparell no ens deixa veure que du entre les mans, no ens ho podem creure! Un nen de 9 anys, en Kharma, semi inconscient des de fa una setmana, no saben el que té, en Phurba sota un soroll ensordidor ens diu si el podem carregar i dur-lo a Katmandú que ell s’encarregarà que el recullin a l’aeroport per dur-lo a l’hospital. Així ho fem. Agafo en Kharma entre els meus braços; automàticament el Manaslú, els records de l’ascensió...passen a un segon terme.”\nBé, ja ho veieu, la vida continua, cadascú segueix la seva vida, els uns acaben l’expedició, els altres comencen la seva feina i així és la cosa. Un servidor en uns dies comença una altra aventura acompanyat de setze amics i amigues, amb els que compartiré un trekking per la vall del Khumbu i l’ascensió al cim del Mera Peak. El fet de no fer cim no fa que la meva passió per les muntanyes s’esvaeixi i que frisi per transmetre les meves experiències aquest grup de gent. També amb tots aquells altres que ens trobarem al Toubkal o més tard a l’Aconcagua.\nEn definitiva, la cosa s’ha acabat i en comença una altra, la vida continua. Per últim agraïr a tots i cada un i una de vosaltres que m’heu donat suport en aquesta expedició, des de Catalunya, Illes Balears, País Vasc, Navarra, Madrid, Córdoba, Argentina... A tots els espònsors i col·laboradors que han fet possible aquesta aventura: Secretaria general de l’Esport, Infinit Emotions, Vèrtic, ISM, Temps d’Aventura de Tv3, Grup Excursionista Gelade de l’Avenç, Club Excursionista de Gràcia i com no, a la meva família i a la meva dona que son el veritable pal del paller d’aquest projecte CATALUNYA 14 X 8.000m.\n13 d’octubre del 2010


EL BLOG DE L'HOSPI | #2BG3 + Hospi + #FutboLH: Amb il·lusió | CF Reus Deportiu - CE l'Hospitalet (diumenge, 12:00 hores)\nAmb il·lusió | CF Reus Deportiu - CE l'Hospitalet (diumenge, 12:00 hores)\nSi fem una ullada al calendari, el tram de partits contra Villarreal B, Huracán i Lleida Esportiu sembla tan complicat com decisiu. Però no hi haurà importància si abans no es fan els deures. I a Can Hospi, des de l'arribada de Kiko Ramírez, s'han proposat avançar partit a partit. Amb tranquil·litat, en continu creixement i explotant les virtuts (que són moltes) d'un planter que ha recuperat la confiança i la fam per assolir grans fites. El resultat final arribarà com a conseqüència de transformar tots aquests ingredients en resultats, com s'ha estat aconseguint fins ara. Una ratxa cimentada en el treball propi i no en el rival: les victòries valen igual juguis contra qui juguis; les derrotes també. I més en un grup 3 de Segona Divisió B on, com molt bé va dir Nino Lema, competir et dóna la possibilitat de poder derrotar qualsevol rival. Tant és que sigui el líder, el cuer o l'onzè classificat, un irregular Reus Deportiu que diumenge a Sant Andreu va frenar una negativa ratxa de partits sense vèncer. Amb l'ànima recuperada, els roig-i-negres són dels pitjors rivals que podrien tenir els riberencs. El mateix que poden pensar els d'Emili Vicente. Tot això, demà a les 12 amb una cinquantena (com a mínim) d'aficionats riberencs a Reus. Grans!\nPrecisament demà, Emili Vicente no podrà dirigir el seu equip des de la banqueta. Expulsat diumenge a Sant Andreu, la sanció del tècnic de la Seu provocarà que l'Hospi s'enfronti de forma consecutiva a dos rivals amb els entrenadors sancionats. Més enllà de la coincidència, el partit estarà marcat per la muntanya russa de marcadors en què es troba immers el Reus d'ençà que va començar la temporada. Fins ara, la victòria contra el Sant Andreu a la primera volta i la derrota contra el Llagostera van comportar punts d'inflexió que desencadenarien ratxes totalment antitètiques: 11 partits sense perdre des de la victòria contra els quadribarrats i una de dolenta al voltant del 0-3 contra el líder, amb un triomf en onze jornades. Casualitat o no, de nou contra el Sant Andreu els del Baix Camp van trencar la ratxa de sis jornades sense guanyar, de dos punts sumats de 18 possibles. De ser penúltims a entrar en zona de playoff; de zona noble a caure a l'onzena posició. Irregularitat.\nUna bipolaritat resultadista que s'ha transformat, també, en canvis a la plantilla. Alguns d'ells evidents: amb les lesions de Ferran Asensio i Castarnado, els reusencs es veien obligats a incorporar un mínim de dos jugadors. Al final n'han estat cinc, amb tres perfils marcats. Els més inesperats, sens dubte, els portuguesos Tobias Figueiredo (central) i Alexandre Guedes (davanter); tots dos internacionals sots-20 amb Portugal, arriben gràcies a la intervenció de Joan Oliver, accionista/inversos roig-i-negre. Les altres incorporacions sí aporten més experiència: el migcampista David Medina (que va marcar al Tenerife-Hospi del playoff) arriba després d'una primera volta sense equip, mentre que l'extrem valencià Jorge Giménez torna al grup 3 després del seu pas pel Vardar.\nLa cinquena incorporació és la del porter Édgar Badia. El meta català debutarà demà contra l'Hospi, ja que Ángel Blasco, titular habitual, va veure la cinquena groga a Sant Andreu i haurà de descansar per sanció. Una sanció que ja ha deixat enrere Sobregrau, que podria tornar demà a l'onze inicial. No serà l'única alta, ja que ls dos David, Cuéllar i Agudo, també podrien tornar a la llista. El primer va ser baixa a Sant Andreu per un procés gripal, mentre que l'extremeny arrossegava molèsties i es va perdre el primer partit de la temporada. El dubte resideix en l'exHospi Asier Eizaguirre, que tampoc va ser a Sant Andreu amb problemes físics. Caldrà paciència: en els onze partits jugats a Reus només s'han vist cinc gols a les primeres meitats (tres locals i dos de visitants).\nDiumenge els riberencs van fer bo el punt a Badalona amb un triomf tan convincent com treballat davant d'un Nàstic que és una mica menys rival directe que fa set dies. Cursa de fons per un equip amb la moral recuperada, amb l'ambició pels núvols però els peus a terra. Sempre, present, l'exemple del dia del Constància en què l'equip va rebre una plantofada de les que fan època el dia que menys esperaven. Amb la lliçó apresa, l'Hospi vol tornar a guanyar a domicili dos mesos després... tot i que només ha jugat a Alcoi i a Badalona i hi va empatar. Després de dos dies de descans, l'equip tornava als entrenaments dimecres passat i ha realitzat quatre sessions per tal de preparar el repte de demà al camp del Reus.\nPer a aquest partit Kiko Ramírez recuperarà el pulmó de l'Hospi, un Pol Llonch que no hi va ser davant dels grana per sanció (ja ha vist 10 grogues). Per contra, el tècnic riberenc perd Manel Gómez pel mateix motiu. El principal dubte és el de Bebo Akinsola; el nigerià arrossega molèsties al genoll des de la setmana passada i el seu concurs es preveu dubtós. Així, el més probable és que Carreño sigui titular a la punta d'atac per quart partit consecutiu i estigui escortat a les bandes per Aridai i David Haro. Dubtes al mig del camp, amb Pol, Lucas, Provencio i Canario lluitant per tres places. Al darrere, faves comptades amb el que ja comença a ser un clàssic: Peque i Valentín als laterals i Viale i Moyano a l'eix de la defensa. De fet, aquesta sempre ha estat la defensa de l'Hospi des de l'arribada de Ramírez exceptuant dues jornades en què primer Moyano i després Viale van estar sancionats.\nDiumenge, 9 de febrer - 12:00 hores - Estadi Municipal de Reus\nPossible onze del Reus: Édgar Badia, Sobregrau, Ñoño, Socias, Quesada, Colorado, Folch, Agudo, Marquès, Masqué i Álex López.\nPossible onze de l'Hospi: Craviotto, Peque, Valentín, Viale, Moyano, Pol, Provencio, Canario, Aridai, David Haro i Carreño.\nPublicat per Cristian Garcia a les 11:45


el nou bloc d'en marc: de febrer 2016\nPublicat per Marc Adell a 14:11 Cap comentari: Enllaços a aquest missatge\nDies feixucs ESPECTADORS\nEn això ens hem convertit els ciutadans i les ciutadanes d’aquest país, doncs no passa dia que no som testimonis d’un “espectacle” o un altre.\nSi hi havia algun dubte de la concepció d’Europa que té el capitalisme neoliberal –i bèstia-, les insistències de Brussel·les prop del govern espanyol –encara “en funcions”- ho palesen, novament: més “ajustaments”... (!) i per a alguns anys (?) Així la UE s’ha convertit en una caricatura grotesca de la OCDE, només amb pretensions de “sanejar” l’economia del capital i no –de cap manera- d’afavorir un raonable –i just- benestar dels ciutadans, a més de servir de plataforma i àmbit cultural i democràtic compartit i solidari. Res d’això.\nTampoc en la presència internacional de la UE, es pot presentar res de positiu: mireu si no, l’exemple –tristíssim- de la guerra de Síria, on es compten per milions es desplaçats i per milers i milers els morts –majoritàriament civil i infants sobretot-. El bloqueig de Xina, la descarada intervenció de suport de Rússia al dictador El Asad i el “negoci” de la venda d’armes dels països occidentals han fet la resta. Només calia que el ministre d’afers exteriors espanyol “mediara” en la situació, defensant la condició d’interlocutor (!?) d’El Asad. El cas és que no només no amaina la tragèdia de la població sobre el terreny del conflicte, sinó que els qui aconsegueixen escapar d’aquell infern –famílies senceres en condicions dramàtiques- es troben amb el mur i la incomprensió d’Europa que una altra cosa no, però diners per bloquejar l’entrada dels refugiats, sí que en té ara “gratificant” la col·laboració de Turquia, que els reté en camps de refugiats a la frontera amb Síria. Tristíssim.\nI mentrestant l’herència d’Aznar –que també en té d’ “herència”, no només Zapatero- confirma que la seua “España va bien” no es cansa de deparar-nos notícies, com que la Seguretat Social tanca el 2015 amb la meitat de reserves que en 2011. Es així com la nefasta gestió de Rajoy ho ha empitjorat tot, no només l’economia que ells asseguraven que ho “arreglarien” –desprès d’haver contribuït alegrement a enfonsar-la-, sinó la convivència i el benestar treballosament aconseguits. Clar que d’una colla d’incompetents i maldestres, a més de predemocràtics –o són directament franquistes?- i delinqüents corruptes, què es podia esperar? Lamentable.\nClar que l’espectacle que ens està donant la “classe” política, en gestionar la investidura del “nou” president del govern espanyol, es digne de millor causa. Vegeu si no com es comporten –a dreta i esquerra-. Els uns –la dreta del PP- jurant i perjurant que això de la corrupció s’ha acabat (!?) i que ara ells són els més “transparents”; mentre que l’altra dreta –“Ciutadans”- es presenta com a regeneradora i capdavantera de la unitat d’Espanya. Alhora l’esquerra, dividida com sempre –i gens intel·ligent- s’entesta en imposar la seua ideologia partidista, enlloc de recercar plataformes de pacte progressistes, facilitant així el retorn dels conservadors. I ja és de lamentar que els enemics els tenen a dins, més que no enfront: el cas emblemàtic l’exhibeix el PSOE, amb una colla de “barons” més espanyolistes que el propi PP i que mortifiquen a Pedro Sànchez, en la imposició de “ratlles roges” en la negociació, que res tenen a veure amb els principis de la democràcia, sinó més bé en la seua particular i napoleònica concepció del centralisme més pregó. Un panorama certament decebedor.\nI enmig d’un tal panorama, el Tribunal Suprem es destapa amb la “novetat” –era vox populi des de fa temps-, de que la sortida a borsa de les accions de Bankia no tenen cap suport legal, doncs les informacions publicades i entregades –per escrit- als subscriptors d’aquells valors, apareixen amb greus inexactituds, amb dades trucades i pervertides -doncs fan aparèixer els deutes com a beneficis-. Sembla que la decisió d’aquell Tribunal afavorirà els litigis interposats pels perjudicats. Tant de bo.\nPer acabar –de començar-, hem hagut d’assistir a la manipulació més barroera de l’espectacle de titelles a Madrid que, en posar a les mans de la bruixa malvada un cartell a favor d’eta, la fiscalia de Rajoy corre a acusar als titellaires de terroristes (?) i a empresonar-los, encara que per pocs dies, atès l‘escàndol majúscul desencadenat més enllà de les fronteres de l’Estat. I és que el PP, assetjat pels escàndols de corrupció per tot arreu –amb l’espectacle valencià més propi de carnestoltes-, el mal resultat a les urnes i la mediocritat i les indecisions del seu líder, en tot el procés post electoral, miren de jugar a les cartes distractores del terrorisme, que tants beneficis els ha vingut atorgant els últims anys. Vergonyós!\nEncara com, el tribunal que jutja el cas “Nóos”, ha rebatut al fiscal –que ha equivocat de forma perversa la seua funció d’acusador públic- i es nega a acceptar l’ “ocurrència” de la doctrina Botín (!), obligant a la infanta Cristina a asseure’s al banc dels acusats. Així la Justícia es converteix, ara, en exemple d’independència i de coratge front a tanta estultícia dels “constitucionalistes” militants.\nPublicat per Marc Adell a 21:42 Cap comentari: Enllaços a aquest missatge\nPublicat per Marc Adell a 19:58 Cap comentari: Enllaços a aquest missatge\nPer pensar-hi... ÈTICA I POLÍTICA\nArran de l’escàndol Gürtel –un escàndol de proporcions gegantines, per més que alguns s’entesten en dissimular-ho i, lamentablement, no és l’únic-, sembla obligat reflexionar a l’entorn de com la política hauria de correspondre’s amb l’ètica o com l’ètica hauria d’estar a la base de l’exercici de la política.\nPerquè és de tots conegut que l’ètica fa referència –fins i tot alguns la identifiquen- a la moral i els bons costums, mentre que la política apareix com la dedicació a la vida pública o la gestió dels assumptes que afecten a la ciutadania. Una i altra –ètica i política- no sempre van de la mà, però, i, en massa ocasions, alguns polítics ni tan sols superen el llistó del que es pot anomenar “ètica mínima”. Perquè la moralitat –l’exercici diari de l’ètica- no és només una qüestió relegada a l’àmbit personal o privat, sinó que presenta una dimensió social consistent i, per tant, política. Entesa la política com la forma de governar-se la societat, participadament, democràticament, al servei de la ciutadania i, per tant, èticament. És a dir, de forma moralment presentable.\nEls fets, però, –alguns fets al menys- dels què són protagonistes els nostres polítics –alguns dels nostres polítics- sembla que van en sentit contrari: el “tot val” per aconseguir el poder i el despotisme –i altres martingales, com la manipulació i la mentida- per conservar-lo, una vegada aconseguit, semblen guiar la intencionalitat i les pràctiques de més d’un. Y és que, a l’“eròtica” del poder, sol afegir-se -entre els objectius “polítics” d’alguns- la pretensió de fer-se ric: omplir-se les butxaques, vaja, i aprofitar el pas per la política per “forrarse” –Zaplana dixit-.\nEfectivament, el que un ciutadà d’a peu espera dels seus governants és, a més d’una mínima preparació per a l’exercici de les responsabilitats públiques, un grau de moralitat contrastable. Lamentablement, en més d’una ocasió, està absent una i l’altra: els episodis de corrupció urbanística, les prevaricacions, els suborns, les malversacions i complicitats inconfessables, que cada dia apareixen als media –i dels què els “populars” valencians” (!) n’és un pèssim exemple- esdevé esfereïdor; evidenciant que alguns polítics fan de titelles –o capitostos-, al servei de trames de dubtosa catadura ètica. I no es l’únic (mal) exemple: en la costa o en el interior, en la política municipal, autonòmica o estatal -i europea i fins i tot mundial-, la falta de respecte pels principis i valors, que hauria de ser el referent de l’exercici públic del poder, comença a ser norma habitual de conducta.\nPer això i a més del “correctiu” de les urnes –no tan contundent com caldria, lamentablement-, on la ciutadania ha de deixar sentir la seua veu, amb claredat, suggerim no la creació d’una escola de polítics –como la hi ha de jutges i altres-, però sí la incorporació de determinats paràmetres, per al “reclutament” de la classe política, el seu entrenament previ a l’exercici de l’activitat pública, la confecció de programes electorals creïbles, la seua publicitació en campanya i la seua aplicació fins a les últimes conseqüències, si es guanyen les eleccions. O la seua defensa -com alternativa de govern, en l’oposició- si es perden. Vegem alguns d’aquells paràmetres, en forma de decàleg:\n1) Fer política és una cosa molt important i no serveix qualsevol persona, encara menys si s’opta per la política, davant la manca d’èxit en la vida professional.\n2) A la preparació específica hi ha que afegir, necessàriament, un cert grau d’il·lusió: ni gestors estrictes ni militants utòpics.\n3) El servei a la “cosa pública”, requereix una moralitat també pública –la privada cabria suposar-la-. Així que la veritat i la honestedat han de ser referents obligats, pels que se n’ocupen dels assumptes dels ciutadans.\n4) Com que ningú no és perfecte, reconèixer els propis errors i limitacions i demanar disculpes per això, no hauria d’horroritzar a la classe política.\n5) I menys encara fer de l’agressió i la desqualificació –“tu més”- dels oponents, l’únic “argument”: si es té programa es presenta i es defensa civilitzadament.\n6) Ni anar sistemàticament a la contra –“què dius… que estic en desacord?”-, símptoma de buidor d’idees i projectes.\n7) Mantindre el contacte amb la realitat i els votants, és una bona mesura per a no caure en la temptació d’inventar-se-la.\n8) L’exercici de la política és una de les activitats humanes que no s’hauria de professionalitzar: temps limitat, servei prestat i donar pas als altres. Altrament podria semblar que u –o una-, si deixa el càrrec, ja no té on “deixar-se caure”.\n9) I saber renunciar a temps pot resultar honorable, si les pressions apunten a comprar voluntats, a tergiversar situacions i a servir interessos impresentables o, senzillament, poc –o gens- ètics.\n10) Ah! i si alguns han errat la “carrera”, encara estan a temps de rectificar: que es dediquen al circ o a fer malabarismes. A la política no.\nClar que hi ha qui pot pensar que aquells plantejaments són irrealitzables en el món –competitiu i sense entranyes- d’avui en dia. Doncs canviem el món entre tots –els polítics al capdavant-, per a que la política no el faça encara més competitiu i més sense entranyes: els ciutadans i les ciutadanes ens mereixem un millor tracte i tota la consideració i respecte, en un món més humà i habitable.\nPublicat per Marc Adell a 21:56 Cap comentari: Enllaços a aquest missatge


ividal1b2 | Bloc de Vilassar de Mar\nArxiu de l'autor: ividal1b2\nDia 11: DUBLÍN!!!!!!\nPublicat el 13 Juliol 2013 per ividal1b2\nAvui ha estat un gran dia, al ser dissabte ens ha tocat tour amb l’escola, i aquest dissabte ens ha tocat Dublín!\nDesprés d’una horeta i mitja al bus hem arribat al Phoenix Park, segons el nostre guia el parc ballat més gran d’Europa. Allà hem pogut veure un monument al general Wellington i una creu gegant dedicada a l’antic Papa.\nUn cop acabat el tour pel parc, hem continuat pel centre de la ciutat, on hem estat donant voltes i on hem parat a dinar, per allà hem trobat el Temple bar, que es veu que es un famós pub irlandès. Finalment, cap a les 3 o així, hem tingut temps per descansar, i anar de compres, on hem passat per Penneys (parada obligatòria) i per Carroll’s, una gran botiga de souvenirs.\nDia 7: Shopping + Platja\nPublicat el 9 Juliol 2013 per ividal1b2\nAvui tornaré a ser la Irene la que us expliqui el dia.\nCom la dona amb la que visc i la dona amb la que viu la Queralt son bones amigues, avui hem tornat a passar el dia juntes, aquest cop amb la Ashling, l’Emily i el seu novio.\nL’estona de compres a Wexford no ha estat malament encara que només ha caigut una samarreta per part meva, però l’Ashling i l’Emily s’han fet un fart de comprar.\nMés endavant ens hem dirigit cap a la platja, on abans la Queralt ha pogut comprovar que els de la meva família pretenen que m’engreixi, i ens hem pres un gelat.\nUn cop a la platja ens hem banyat i hem estat fent el burro amb els altres. I de camí cap a casa hem parat en un restaurant boníssim on hem menjat un sandwich.\nDia 3: Gorey and Barbacoa\nPublicat el 5 Juliol 2013 per ividal1b2\nAvui seré la Irene la que escriurà. Al llevar-me l’Ashling, la dona que m’acull a casa seva, m’ha dut amb la Queralt, la Marsha i la Laura, i les quatre juntes hem anat a Gorey, un poble aprop de Tinahely, on nosaltres vivim, i hem estat de compres i ajudant a la Marsha ja que a les 4 ha començat a preparar una barbacoa on s’hi a juntat en Marc Rabella i altres amics de la família de la Queralt. Un cop acabat el sopar, la Marsha ens ha portat a mi i a la Queralt a el partit de futbol gaelic que jugava avui la Emily, la noia de la meva edat amb la que visc, però noens hem entès bé i al final no hi ha hagut partit, simplement 2 noies catalanes sentades al carrer passant fred. I nomès arribar a casa, una pizza i al llit.\nAixò ha estat tot pel dia d’avui, a veure qui serà el proper en comentar…


IMPO > Notícies > BIZBARCELONA, LA GRAN CITA PER A PIMES I EMPRENEDORS\nBIZBARCELONA, LA GRAN CITA PER A PIMES I EMPRENEDORS\nEMPRÈN | 24-05-2017\nEls tècnics de la Unitat de Foment Empresarial de l’IMPO participaran en l’espai d’assessorament i orientació responent a emprenedors i empreses.\nLa societat està canviant i amb ella el món dels negocis i les empreses. Amb el lema "Transforma't", la setena edició de Bizbarcelona, que tindrà lloc al recinte de la Fira de Montjuïc, estarà centrada en la transformació digital, una proposta pensada per ajudar els emprenedors a transformar el seu negoci i donar resposta a les necessitats davant els canvis socials i tecnològics als quals s’afronten dia rere dia.\nLa gran cita per a pimes i emprenedors concentrarà durant els propers 31 de maig i 1 de juny tot el coneixement, assessorament i solucions reals per a dinamitzar el teixit productiu i impulsar els nous projectes. L'objectiu és que els assistents trobin inspiració, informació, consell, coneixement, contactes i solucions per crear, transformar i adaptar els seus negocis als nous temps. Els tècnics de la Unitat de Foment Empresarial de l’IMPO participaran en l’espai d’assessorament i orientació empresarial.\nEnguany, el saló vertebrarà els seus continguts en quatre àrees: Noves tendències; Serveis empresarials i per a l'economia social; Eines per a la digitalització i Bizfranquicias.\nNoves tendències En aquest espai, destacats experts analitzaran sota el format de conferències dinàmiques i especialitzades tot allò que les innovacions tecnològiques, socials, empresarials i econòmiques més recents portaran als negocis.\nServeis empresarials i per a l’economia social La creació i el creixement empresarial, l’economia social i el networking lideraran aquest espai, que també comptarà amb una zona Job&Talent i amb el Mercat de Finançament. Els emprenedors i les pimes trobaran assessorament i serveis per a la creació i el creixement dels seus negocis.\nEines per a la digitalització Emprenedors i pimes trobaran en aquest espai les eines necessaries per afrontar amb èxit la transformació digital. S’analitzaran les noves estratègies en logística, Big Data & loT, màrqueting digital i xarxes socials, mobile i els canvis en l’experiència client/ col·laborador.\nBizFranquicies BizBarcelona completa la seva oferta amb BIZFranquicies, un espai on empreses reconegudes exposaran el seu model de negoci a franquiciats o inversors potencials per oferir oportunitats de creixement a Catalunya.\nBizBarcelona inclou, entre d'altres propostes, prop de 200 conferències, 70 punts d'assessorament a càrrec d'experts, més de 40 trobades de networking, un mercat de finançament, una àrea per exportar o un espai per presentar talent, a més de la zona d'estands amb els productes i serveis d'uns 70 expositors. Consulta el programa http://www.bizbarcelona.com/ca/programa\nParticipa en aquest esdeveniment de forma gratuïta amb les entrades que l’IMPO posa a la teva disposició. Truca al 93 460 52 00 o envia’ns un correu a sae@impo.cat i t’informarem.\nRecinte Montjuïc. Avda. Reina Maria Cristina s/n


Batalla de Lützen (1813) - Viquipèdia\nOperació: Sisena Coalició\nPart de: Guerres Napoleòniques\nCoord.: 51° 13′ 0″ N, 12° 10′ 59″ E / 51.21667,12.18306\nTercera Coalició · Quarta Coalició · Guerra del Francès · Cinquena Coalició · Invasió de Rússia · Sisena Coalició · Setena Coalició\nLa batalla de Lützen (2 de maig, de 1813), es va lliurar a Großgörschen, un llogarret al sud-oest de Lützen, a Saxònia, que ara forma part d'aquesta vila. Napoleó, després de les seves pèrdues a la campanya de Rússia del 1812, tot just havia pres Leipzig. L'emperador francès va atreure a una trampa a una força combinada de russos i prussians, per tal d'aturar l'avenç de les forces de la Sisena Coalició.\nEl comandant rus, Príncep Peter Wittgenstein, que intentava alliberar Leipzig, va atacar l'avantguarda francesa del mariscal Ney prop de Großgörschen. Després d'un dia de combats, els russos i els prussians es retiraren a Dresden, però, sense cavalleria els francesos foren incapaços de perseguir el seus enemics. D'aquesta manera, la que podia haver estat una derrota decisiva dels aliats va quedar reduïda a una retirada tàctica i una victòria marginal de Napoleó.\nA Wikimedia Commons hi ha contingut multimèdia relatiu a: Batalla de Lützen (1813)\nObtingut de «http://ca.wikipedia.org/w/index.php?title=Batalla_de_Lützen_(1813)&oldid=11891807»\tCategories: Batalles de les guerres napoleòniquesBatalles de l'Imperi RusCategories ocultes: Esborranys de guerresArticles bons en rus\tMenú de navegació\nDarrera modificació de la pàgina: 28 maig 2013 a les 18:57.


Ajuntament de Premià de Mar - Conserge (OPO2017)\nSol·licitar cita prèvia a l'OAC: www.premiademar.cat/citaprevia\nCATCert certifica que en data 01-06-2018 12:09:44 va segellar el contingut d'aquest fitxer i des de llavors no ha estat modificat.\nMida: 231,49 kB\nResolució provisional admesos i exclosos Conserge\nCATCert certifica que en data 02-07-2018 15:38:43 va segellar el contingut d'aquest fitxer i des de llavors no ha estat modificat.\nMida: 162,22 kB\nAnunci inici procés selectiu Conserge\nCATCert certifica que en data 11-07-2018 17:25:40 va segellar el contingut d'aquest fitxer i des de llavors no ha estat modificat.\nMida: 438,16 kB\nResolució definitiva admesos i exclosos Conserge\nCATCert certifica que en data 13-07-2018 14:42:30 va segellar el contingut d'aquest fitxer i des de llavors no ha estat modificat.\nResultats català Conserge\nCATCert certifica que en data 17-07-2018 11:59:36 va segellar el contingut d'aquest fitxer i des de llavors no ha estat modificat.\nMida: 522,85 kB\nResultats prova coneixements i prova pràctica Conserge 2017\nCATCert certifica que en data 18-07-2018 09:01:56 va segellar el contingut d'aquest fitxer i des de llavors no ha estat modificat.\nMida: 278,3 kB\nResultats prova psicotècnica Conserge 2017\nCATCert certifica que en data 18-07-2018 09:02:01 va segellar el contingut d'aquest fitxer i des de llavors no ha estat modificat.\nMida: 259,39 kB\nResultats entrevista Conserge\nCATCert certifica que en data 18-07-2018 14:45:48 va segellar el contingut d'aquest fitxer i des de llavors no ha estat modificat.\nMida: 260,77 kB\nFormulari de valoració de mèrits del procés Conserge OPO2017\nCATCert certifica que en data 20-07-2018 09:53:29 va segellar el contingut d'aquest fitxer i des de llavors no ha estat modificat.\nCATCert certifica que en data 25-07-2018 16:14:19 va segellar el contingut d'aquest fitxer i des de llavors no ha estat modificat.\nMida: 353,22 kB


Fundació Hospital | Projectes solidaris\nVolem impulsar l’acció social i les activitats de solidaritat a la Fundació de manera participativa, transversal i compromesa, en el marc de les accions de responsabilitat que tenim envers la societat com a Fundació. Per això, proposem i engeguem projectes relacionats amb la solidaritat, , el voluntariat, que s’apleguen, impulsen i gestionen sota la denominació FH Solidària.\nLes àrees d’intervenció són aquelles orientades a garantir els serveis de benestar bàsics (salut, educació, atenció social) i els serveis que contribueixen a fomentar els drets humans i la dignitat de les persones. Els sectors de població prioritaris són els que formen part de l’àrea d’atenció de la Fundació: Infància i familia, joves, cuidadors, persones amb malaltia física crònica i col·lectius en una situació de vulnerabilitat o risc d’exclusió social.\nEspai Respir a persones cuidadores\nGrup d’atenció a les dificultats del llenguatge en infants de xx a xx\nTaller de recuperació fisicoemocional per a dones en risc d’exclusió social\nTractament arxivístic del fons de l’Hospital de Sant Jaume i Santa Magdalena de Mataró, 1192-1946.\nSi ets un particular, entitat o empresa compromesa i implicada en ajudar a cobrir necessitats socials del teu entorn més proper, t’oferim diverses vies de col·laboració.\nEntitat 1. Associació familiars de malalts d’Alzheimer del Maresme\nEntitat 3. Associació d’afectats de Fibromiàlgia i Fatiga Crònica\nEntitat 9. Reeixir. Associació persones afectades per l’Agorafòbia\nEnvia el teu projecte solidari


dimarts, 5 de gener de 2016 12:12\nEs calcula que cada família es gastarà entre 19 i 36 euros\nTortell per celebrar Reis\nLa tradició es manté i els pastissers preveuen un increment de vendes, amb uns preus que es mantenen respecte l’any passat\nEls catalans menjarem més de 880.000 tortells de Reis, segons dades del Gremi de Pastisseria de Barcelona, que augura unes vendes de 590.000 tortells només a la demarcació de Barcelona. Aquesta xifra representa un increment del 2,6% respecte de l’any passat.\nEl procés d’elaboració és llarg, unes quatre hores per tortell, i totalment artesà. Es calcula que cada família es gastarà entre 19 i 36 euros en aquest pastís tradicional, segons la mida. El tortell de massapà amb fruites serà el més demanat, hi afegeixen, tot i que els farcits de crema, nata i trufa també agafen més impuls arreu de Catalunya. El preu oscil·la entre els 17 i els 50 euros depenent de la mida de cada tortell. La majoria dels tortells, 590.000, es preveu que es vendran a la demarcació de Barcelona, on també es notarà la competència de les grans superfícies.\nEl tortell de Reis commemora la festivitat catòlica de l’arribada dels Reis d’Orient, però es creu que té arrels paganes: la celebració de les festes d’hivern que ja feien els romans i on se servien tortells amb figues, dàtils i mel. Antigament, qui trobava la fava es convertia en Rei de la Fava, i era una bona notícia, ja que significava que qui la trobava podria anar a la representació de l’adoració al nen Jesús a l’església en representació de la família, considerat un privilegi. Avui, qui troba la fava paga el tortell, mentre que qui troba la sorpresa (una figureta de rei) és coronat.\nDarrera actualització de dimarts, 5 de gener de 2016 12:14


Login – Centre de Desenvolupament i d'Innovació Logística » La Universitat de Barcelona i l’Ajuntament de Polinyà signen un conveni per a impartir el Màster en Direcció d’Operacions, Logística i Producció a les instal•lacions de Can Gavarra.\nJordi Ojeda. Responsable de formació de LOGINCAT i Director del Màster\nEl rector de la Universitat de Barcelona, Sr. Dídac Ramírez, i l’alcalde de Polinyà, Sr. Ramon Mayoral, han signat un conveni de col·laboració per organitzar a partir del 2015 el Màster en Direcció d’Operacions, Logística i Producció (MDO-LOGINCAT), amb titulació de la Universitat de Barcelona.\nEl màster és conseqüència de l’aposta decidida de l’Ajuntament de Polinyà de potenciar els serveis de logística en el territori de la Riera de Caldes, on ara fa un any es va posar en marxa el projecte LOGINCAT, el Centre de Desenvolupament i d’Innovació Logística, situat al nou equipament de serveis a les empreses Can Gavarra de Polinyà.\nLOGINCAT, té com a objectiu ser un pol de desenvolupament i d’innovació logística a l’Eix Riera de Caldes, d’atracció de coneixement i de talent, de formació i de recerca, així com motor d’innovació empresarial, d’assessorament a emprenedors i de desenvolupament del territori. De totes les activitats previstes sens dubte la formació és un instrument clau per a millorar la capacitació del personal i la competitivitat de les empreses del territori.\nEl Màster en Direcció d’Operacions, Logística i Producció (MDO-LOGINCAT), de 60 crèdits ECTS amb titulació de la Universitat de Barcelona, té la finalitat de capacitar als professionals de l’àmbit de la gestió d’operacions per a implantar,desenvolupar i dirigir aquesta àrea funcional de forma integrada amb Logística i Producció. A la finalització del Màster els participants seran capaços de:\n·Dirigir i coordinar decisions de la cadena d’operacions d’una organització\n·Entendre la cadena d’operacions de forma global i amb l’objectiu de servir al client de la manera més eficaç i eficient.\n·Aplicar una metodologia d’anàlisi per a resoldre problemes reals i complexos que afecten a una part o més de la cadena d’operacions.\n·Utilitzar la tecnologia des d’una concepció integrada de la cadena de subministrament.\n·Analitzar diferents entorns sectorials des del punt de vista de la gestió dels recursos de transformació, transport i persones.\nEls destinataris del Màster són els professionals que participin en el procés de gestió de la cadena d’operacions: planificació, logística, compres, producció, i+D, qualitat, etc. de diferents sectors d’activitat, tant de caire industrial (automòbil, alimentació, químic, farmacèutic, metall, tèxtil, arts gràfiques, electrònic, etc.), com del sector serveis o de l’administració.\nEl Sr. Jordi Ojeda, responsable de l’àmbit de formació i d’innovació de LOGINCAT, ha estat nomenat director del Màster. Ojeda és doctor enginyer industrial, professor de la Universitat de Barcelona a la Facultat d’Economia i Empresa i té una dilatada experiència en formació de tercer cicle i en formació en l’àmbit de les operacions i la logística.\nEl Màster en Direcció d’Operacions, Logística i Producció està previst que comenci el febrer de 2015. És possible bonificar la formació dels professionals de les empreses assistents i hi haurà condicions especials pels socis de les Associacions d’empresaris de l’Eix de la Riera de Caldes.\nPer ampliar informació del Màster: link a formació


El ball de les llistes | Jaume Oliveras i Costa | Articles | El Punt Avui\nEl ball de les llistes El ball de les llistes El ball de les llistes El ball de les llistes + El ball de les llistes E-mail\nEl ball de les llistes\nFets públics, o no, els noms dels candidats que avalen les diferents propostes electorals ja entren en el debat polític badaloní\nLes quatre persones que s'estrenen en un lloc destacat de la llista del PSC. S.M.\nEl ball de les llistes El ball de les llistes El ball de les llistes El ball de les llistes El ball de les llistes E-mail\nEn la recta final de l'actual mandat municipal i a seixanta dies de les eleccions del 22-M les llistes badalonines semblen tancades, tot i que algun partit polític encara no ha fet pública la proposta de noms que els donaran gruix. Caldrà veure si algun grup minoritari també presenta credencials, en una escala on només els qui s'acostin als quatre mil vots poden aspirar a tenir presència al consistori, però és perfectament legítim que la CUP intenti la fita que sembla inabastable i fins i tot que Francesc Alfambra remogui la consciència ecologista, malgrat que el seu límit està molt més que demostrat.\nPer la banda baixa no s'esperen grans sorpreses, tot i que en alguns àmbits es parla d'un intent de candidatura dels rebotats del partit socialista, una entelèquia que difícilment pot fructificar. Dels històrics, només queda la darrera paraula de Josep Valls, el combatiu pastisser de Morera, que està meditant entre tornar-se a presentar o acceptar un lloc testimonial en una llista amb possibles.\nDe les cinc propostes amb fonamentades esperances d'aconseguir regidors, la coalició d'Iniciativa i Esquerra Unida fou la primera a fer pública la llista, on els quatre primers repeteixen aspiracions i lloc i, a partir d'aquests, es fa una proposta nova i atractiva, fins i tot refrescant, una opció que només queda qüestionada pel fet de parlar del cinc endavant, quan aspirar a treure'n cinc és una empresa titànica. La jove Llauradó, l'alternativa Garrido i l'independent De la Rosa és molt possible que hagin de quedar a la recambra, mentre els repetidors es reparteixin les cadires.\nEsquerra ha tingut la virtut d'aglutinar una bona part de les famílies independentistes, ajudada per l'opció d'un Accent que intenta ser alguna cosa, malgrat que només arribi a amics i coneguts. Els joves accentuats omplen el segon, cinquè i vuitè lloc, mentre que Reagrupament ocupa el quart, tots ben disposats i de bona família, en una aposta que mou les seves possibilitats entre zero i dos, en el gran repte per mantenir la presència al consistori. Amb tot, ha estat lleig, molt lleig, prescindir dels valors que podria haver portat Mateu Chalmeta en un bon lloc de la llista, i més quan el seu currículum com a regidor demostra la pròpia capacitat de treball.\nCalia estar atents a la proposta socialista i ha arribat fins i tot amb sorpresa. Canviar quatre dels deu primers és una bona sacsejada, quan les pressions de la realitat dificulten qualsevol moviment. Diuen que Jordi Serra ha gestionat molt bé la negociació, tot i el rebuig dels duranistes, que només aconseguien col·locar el seu líder en la franja dels deu. Serra no ha pogut posar Aniceto Ramírez més enllà del nou, tot i tractar-se d'una de les millors peces del conjunt i amb possible projecció de futur, mentre Dessirée Garcia Roig, al tres, esdevé una bona aposta. Teresa González, molt preparada, fa que els casquetistes assoleixin dos llocs entre els cinc primers. Lara i Botey ocupen bones posicions, guanyades amb treball i paciència.\nEncara que no publicada, la llista de Convergència i Unió és molt transparent. Tres homes repetidors en els tres primers llocs i quatre dones al darrere, entre elles la independent Anna Pruneda, amb imatge d'excel·lent gestora, i un sis reservat a Unió que ocuparà una jove dona (Marta Escribà). Falcó es pot permetre oferir un bon vuit, els camins electorals són inescrutables. El votant convergent pot veure amb bons ulls la proposta.\nDe tots, els populars són els més silenciosos quant a llistes, malgrat que tot fa preveure que presentaran una opció continuista. En el grup, García Albiol necessita molt espai i aquest conjunt el permet. Dels set regidors actuals, segur que sis ocupen els primers llocs (fins, potser, el setè) i hauran de presentar un vuit interessant, per si sona la flauta. Algú que s'oferí fa quatre anys, ara sembla que torna a moure la cua. La solució, ben aviat.\nEl resultat final, d'aquí seixanta dies; mentrestant, anem fent travesses.\nEl Punt. Barcelonès Nord 23-03-2011, Pàgina 56


Bossa — Més fortes que els dimonis - Plaggi.cat\nProductes / Bosses / Bossa — Més fortes que els dimonis\nSKU: BM002-1 Categorías: Bosses, Malafolla Crew\nBossa Més fortes que els dimonis de Malafolla Crew\nDisseny de Malafolla Crew\nBossa — Més fortes que els dimonis cantidad\nReinterpretació de la pagesa mallorquina amb el cap d’un dimoni.\nProjecte: Malafolla Crew\nBossa: feta a Mallorca\nMaterial: 80% cotó reciclat 20% polièster reciclat\nGramatge: 300 grams\nMesura: 37 cm amplada x 39 alt. Longitud nanses 65cm.\nMés detalls: Costures amb plec doble per a més solidesa i acabat de qualitat. Nanses llargues amb reforç en creu. Costures a la part baixa de la bossa per aportar volum.


ᐅ Disseny web Bonrepòs i Mirambell - Disseny de pàgines web Bonrepòs i Mirambell\nDISSENY WEB BONREPÒS I MIRAMBELL 100% PROFESSIONAL\nLi oferim disseny de pàgines web Bonrepòs i Mirambell professionals i 100% responsive per a tot tipus de dispositius,\nExperts en disseny web Bonrepòs i Mirambell\nComptem amb molts anys d'experiència en disseny web Bonrepòs i Mirambell de tot tipus de sectors i activitats. Som experts en la creació de tot tipus de pàgines web potents i elegants, utilitzant les millors eines, tècniques i tecnologia del mercat.\nEl nostre equip professional analitza i confecciona en cada cas una proposta de disseny web Bonrepòs i Mirambell a mida, tecnologia, model i estratègia comercial que millor encaixa amb les necessitats de cada projecte i client.\nRealitzem disseny web Bonrepòs i Mirambell 100% responsive i amb optimització a paràmetres SEO Google inclosa, ja que som experts en aquest tipus de disseny web Bonrepòs i Mirambell parametritzat específicament per a posicionar-se òptimament a Google, tant a nivell d'estructuració del disseny web Bonrepòs i Mirambell com en la dinàmica de continguts.\nDisseny web Bonrepòs i Mirambell. Experts en la creació de pàgines web Bonrepòs i Mirambell.\nEl nostre objectiu alhora de crear un disseny web Bonrepòs i Mirambell és la de transmetre elegància, professionalitat i envergadura a l'empresa, amb l'objectiu de generar imatge de marca i que l'empresa estarà a l'alçada de qualsevol tipologia de client a internet.\nDisseny web Bonrepòs i Mirambell. Molts anys d'experiència en el disseny web Bonrepòs i Mirambell.\nTots els nostres dissenys web Bonrepòs i Mirambell compten amb la base tecnològica adequada per poder evolucionar i millorar sense limitacions, junt amb una potent optimització de sèrie per a SEO en cercadors, és a dir el seu òptim Posicionament web Bonrepòs i Mirambell, sobretot Posicionament Google Bonrepòs i Mirambell i òbviament, l’optimització a qualsevol tipus de dispositiu com mòbils, tauletes, etc.. 100% Responsive i auto-gestionable!\nA l’igual que comptar amb un òptim servei de Manteniment informàtic Bonrepòs i Mirambell és vital per a qualsevol empresa avui dia, la seva pàgina web també forma part de quelcom vital i necessari o en cas contrari, òbviament està desfasada i fora de mercat.\nDisseny web Bonrepòs i Mirambell. Oferim tot tipus de disseny web Bonrepòs i Mirambell.\nRealitzem qualsevol tipus i model de pàgines web, des del disseny web Bonrepòs i Mirambell comercial corporatiu a portals sectorials, cercadors, directoris, landings, blogs i fins a models de negoci on-line innovadors.. Utilitzem diferents tipus de programació, tecnologia i plataformes CMS, sempre en funció del projecte de disseny web Bonrepòs i Mirambell final a desenvolupar. Amb Gestinet, tot allò que pugui ser imaginat, ho podem traslladar a web =)\nPlanificació de tot tipus de projectes de disseny web Bonrepòs i Mirambell a mida del client.\nDisseny web Bonrepòs i Mirambell i desenvolupament amb llenguatges de programació actuals i escalables.\nEstudi de les necessitats del client amb plantejament estratègic del disseny web Bonrepòs i Mirambell.\nOpcions de disseny web Bonrepòs i Mirambell personalitzades per diferents dispositius.\nDisseny web Bonrepòs i Mirambell, 100% responsive\nEl disseny de pàgines web Bonrepòs i Mirambell responsive o adaptatiu és una tècnica de disseny web Bonrepòs i Mirambell que busca la correcta visualització d'una mateixa pàgina en diferents dispositius. Des d'ordinadors d'escriptori a tablets i mòbils. Avui dia accedim a llocs web des de tot tipus de dispositius; ordinador, tablet, smartphone… pel que, cada vegada més, ens sorgeix la necessitat que la nostra web s'adapti a les diferents grandàries d'aquests.\nA Gestinet ens preocupem de plantejar el disseny web Bonrepòs i Mirambell també per afavorir les conversions utilitzant tots els recursos per crear call to action (trucades a l'acció) eficaços i atractius, d'aquesta manera afavorim la conversió dels visitants en clients, o la conversió de les visites en vendes.\nA Gestinet som experts en disseny web Bonrepòs i Mirambell.


Salut | Soller per lAire\nfonts / contaminants\nEl Material Particulat conté sòlids microscòpics o gotetes de líquid que són tan petites que poden inhalar-se i causar greus problemes de salut. La grandària de les partícules està directament relacionat amb el seu potencial per a causar problemes de salut. Algunes partícules de menys de 10 micròmetres de diàmetre poden penetrar profundament en els pulmons i algunes fins i tot poden arribar al sistema sanguini. D’aquestes, les partícules de menys de 2,5 micròmetres de diàmetre, també conegudes com a partícules fines o PM 2,5, representen el risc més gran per a la salut.\nEstà demostrat que la contaminació atmosfèrica causa greus danys a la salut i al medi ambient. Globalment, l’OMS calcula que almenys 7 milions de persones moren a l’any en el món de manera prematura a causa de la deterioració de salut ocasionat per l’absència d’aire net. A Espanya, les víctimes de la contaminació serien ja fins a 30.000 a l’any, 23.180 per la matèria particulada fina PM2,5, 6.740 per NO2 i 1.600 per ozó.\nL’exposició a aquestes partícules pot afectar tant els seus pulmons com al seu cor. Nombrosos estudis científics han relacionat l’exposició a la contaminació per partícules amb una varietat de problemes, que inclouen:\nmort prematura en persones amb malalties cardíaques o pulmonars\natacs cardíacs no fatals\naugment dels símptomes respiratoris, com a irritació de les vies respiratòries, tos o dificultat per a respirar.\nLes persones amb malalties cardíaques o pulmonars, els nens i els adults majors són els més propensos a veure’s afectats per l’exposició a la contaminació per partícules.